Ugla Stefanía Kristjönudóttir Jónsdóttir , kynjafræðingur og dálkahöfundur , hefur marga fjöruna sopið um ævina og við fengum hana til að deila nokkrum staðreyndum um sjálfa sig . 1 . Ég er mikið vísindaskáldsögu - , fantasy - og tölvuleikjanörd . Ég hef spilað tölvuleiki svo lengi sem ég man eftir mér en fíla mest tölvuleiki á borð við Mass Effect og Dragon Age-seríurnar . Ég er líka mass spunaspilanörd og nefni leiki eins og Dungeons & Dragons , Warhammer Fantasy og Star Trek Roleplay . 2 . Ég elska raunveruleikasjónvarp og horfi á allt sem ég kemst í . Því skelfilegra því betra . Ég dýrka til dæmis The Real Housewives-seríurnar , enda fátt betra en að horfa á sjúklega ríkt fólk öskra á hvert annað út af því að einhverjum var ekki boðið í teiti . 3 . Ég er alin upp í sveit og foreldar mínir eru með kúabú , kindabú og hestastóð , ásamt hundum og köttum . Ég hef alltaf verið mikill dýravinur og varði miklum tíma sem barn að leika við dýrin . Ég var eiginlega svolítið eins og gangandi Disney-mynd , þar sem dýr eltu mig hvert sem ég fór . 4 . Ég gaf sjálfri mér loforð um að drekka ekki áfengi sem mér finnst vont á bragðið . Sem þýðir að ég drekk nánast ekkert . Það er mér fyrirmunað að skilja hvernig nokkur manneskja getur pínt sig til að drekka venjulegan bjór eða gin og tónik . 5 . Ég er grænkeri – sem olli miklum erjum innan fjölskyldunnar og ég var sögð hafa eyðilagt jólin árið sem ég ákvað það . Viðbrögðin voru verri innan fjölskyldunnar heldur en þegar ég kom út sem trans . Þetta er nú samt allt í góðu núna svona fimm árum síðar .